বাকশাল গঠনের আগে আওয়ামী লীগ, কমিউনিস্ট পার্টির ও ন্যাপ (মোজাফ্ফর) নিয়ে যে ত্রিদলীয় ঐক্যজোট গঠিত হয় তার ব্যাপারেও তাজউদ্দীনের আপত্তি ছিল। ওই ঐক্যকে ত্রিশূল আখ্যা দিয়ে কমিউনিস্ট পার্টির নেতা মণি সিংকে তিনি বলেছিলেন, “মণি দা, আপনারা ত্রিদলীয় ঐক্যজোট করেন নি, ত্রিশূল করেছেন। এক শূলে মুজিব ভাই মারা যাবেন, অপর শূলে আপনারা ও আমরা।”২৯ ইতিহাস সাক্ষী, তার এই ভবিষ্যদ্বাণী মিথ্যা প্রমাণিত হয় নি। আওয়ামী লীগের দু’জন নেতাই নিহত হয়েছেন, এবং কমিউনিস্ট পার্টি বিলোপবাদীদের আক্রমণসহ একাধিক রাজনৈতিক বিপদের মুখোমুখি হয়েছে।